চঞ্চল চৌধুরী
চঞ্চল চৌধুরী বাংলাদেশের পাবনা জেলার সুজানগর উপজেলার নজিরগঞ্জ ইউনিয়নের কামারহাট গ্রামে জন্মগ্রহণ করেন। তার পিতার নাম রাধা গোবিন্দ চৌধুরী এবং মায়ের নাম নমিতা চৌধুরী। তিনি গ্ৰামের স্কুল কামারহাট সরকারী প্রাথমিক বিদ্যালয় থেকে প্রাথমিক শিক্ষা এবং উদয়পুর উচ্চ বিদ্যালয় থেকে মাধ্যমিক এবং রাজবাড়ি সরকারি কলেজ থেকে উচ্চমাধ্যমিকে পড়াশোনা করেন। উচ্চমাধ্যমিক শেষ করার পর তিনি ঢাকা বিশ্ববিদ্যালয়ে চারুকলায় ভর্তি হন। ছোটবেলা থেকেই তার গানবাজনা, আবৃত্তি আর নাটকের প্রতি নেশা ছিল। পরে তার মঞ্চনাটকের প্রতি একটা আগ্রহ সৃষ্টি হয়।
বিমল সেন
বিমল সেনের জন্ম হয় বাংলাদেশের বরিশাল জেলার ফয়েরায়। পিতার নাম যোগেশচন্দ্র সেন। অষ্টম শ্রেনীতে পড়ার সময় স্বদেশী আন্দোলনে যোগ দেন ও চরকা কাঁধে নিয়ে গ্রামে গ্রামে ঘুরতেন। দুই বছর এই জীবনযাপন করার পরেও মেধাবী বিমল ম্যাট্রিক পরীক্ষাতে উত্তীর্ণ হন ৫ টি বিষয়ে লেটার ও স্টার মার্কস সহ। ইংরেজ সরকারের স্কুলে ভর্তি না হয়ে দেশপ্রেমের চেতনায় উদ্বুদ্ধ বিমল কলকাতায় আসেন এবং যাদবপুর বেঙ্গল টেকনিকাল কলেজে (অধুনা যাদবপুর বিশ্ববিদ্যালয়) ভর্তি হন। অর্থাভাবে তার পড়াশোনায় ছেদ পড়ে। বেলগাছিয়ার পান্নালাল শীল বিদ্যামন্দিরে শিক্ষকতার কাজে যোগ দিয়েছিলেন।